[pic] | KOMISIJA EVROPSKIH SKUPNOSTI |

Bruselj, 28.3.2007

COM(2007) 149 konč.

Predlog

SKLEP EVROPSKEGA PARLAMENTA IN SVETA

o uporabi Solidarnostnega sklada EU v skladu s točko 26 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju

(predložila Komisija)

OBRAZLOŽITVENI MEMORANDUM

Medinstitucionalni sporazum z dne 17. maja 2006[1] dopušča poleg uporabe sredstev ustreznih razdelkov finančnega okvira uporabo Solidarnostnega sklada Evropske unije na podlagi mehanizma prilagodljivosti z letno zgornjo mejo v višini 1 milijarde EUR. Pogoji upravičenosti za črpanje sredstev iz Sklada so podrobno navedeni v Uredbi Sveta (ES) št. 2012/2002[2].

Na podlagi vlog Madžarske in Grčije za pomoč iz Sklada zaradi hudih poplav, ki so ju prizadele marca in aprila 2006, je bila skupna škoda ocenjena na naslednji način:

(v EUR)

Neposredna škoda | Predlagana pomoč |

Madžarska: poplave aprila 2006 | 519 096 784 | 15 063 587 |

Grčija: poplave marca 2006 | 372 261 099 | 9 306 527 |

Skupaj | 891 357 883 | 24 370 114 |

Ob upoštevanju proučitev teh vlog[3], največjih možnih nepovratnih sredstev iz Sklada ter možnosti za prerazporeditev odobritev v okviru razdelka, v katerem obstaja potreba po dodatnih odhodkih, Komisija predlaga uporabo Solidarnostnega sklada Evropske unije za skupni znesek v višini 24 370 114 EUR, ki se dodeli v okviru razdelka 1a finančnega okvira.

Komisija bo predložila spremembo proračuna (SP), da bi v proračun za leto 2007 vnesla posebne odobritve za prevzem obveznosti in odobritve plačil, razdeljene po državah upravičenkah, kot zahteva točka 26 Medinstitucionalnega sporazuma z dne 17. maja 2006.

Predlog

SKLEP EVROPSKEGA PARLAMENTA IN SVETA

o uporabi Solidarnostnega sklada EU v skladu s točko 26 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju

EVROPSKI PARLAMENT IN SVET EVROPSKE UNIJE STA –

ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[4] in zlasti točke 26 Sporazuma,

ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije[5],

ob upoštevanju predloga Komisije[6],

ob upoštevanju naslednjega:

(1) Evropska unija je ustanovila Solidarnostni sklad Evropske unije („Sklad“), da bi pokazala svojo solidarnost prebivalstvu območij, ki so jih prizadele nesreče.

(2) Medinstitucionalni sporazum z dne 17. maja 2006 dopušča uporabo Sklada do letne zgornje meje v višini 1 milijarde EUR.

(3) Uredba (ES) št. 2012/2002 vsebuje določbe, v skladu s katerimi se Sklad lahko uporabi.

(4) Madžarska in Grčija sta predložili vlogi za uporabo Sklada v zvezi z dvema nesrečama, ki so ju povzročile poplave –

SKLENILA:

Člen 1

Za splošni proračun Evropske unije za proračunsko leto 2007 se Solidarnostni sklad Evropske unije uporabi za zagotovitev zneska v višini 24 370 114 EUR v odobritvah za prevzem obveznosti in odobritvah plačil.

Člen 2

Ta sklep se objavi v Uradnem listu Evropske unije .

V Bruslju,

Za Evropski parlament Za Svet

Predsednik Predsednik

[1] UL C 139, 14.6.2006, str. 1.

[2] UL L 311, 14.11.2002, str. 3.

[3] Obvestilo Komisiji o vlogi za uporabo Solidarnostnega sklada Evropske unije, ki jo je predložila Madžarska zaradi hudih poplav aprila 2006, ter obvestilo Komisiji o vlogi za uporabo Solidarnostnega sklada Evropske unije, ki jo je predložila Grčija zaradi hudih poplav marca 2006, z analizo vlog, ki jo je opravila Komisija.

[4] UL C 139, 14.6.2006, str. 1.

[5] UL L 311, 14.11.2002, str. 3.

[6] UL C […], […], str. […].